Milena Hübschmannová

Doc. PhDr. Milena Hübschmannová, CSc. (* 10. jún 1933, Praha – † 8. september 2005, Kameeldrift, Južná Afrika) bola česká indologička a vysokoškolská pedagogička, zakladateľka českej romistiky na Filozofickej fakulte Karlovej univerzity v Prahe.

 Životopis 
Po maturite na pražskom gymnáziu Howarda Fasta v roku 1951, vyštudovala v rokoch 19511956 hindčinu, urdčinu a bengálčinu na Filozofickej fakulte Karlovej univerzity v Prahe.

V roku 1956 nastúpila ako redaktorka do hlavnej redakcie literárneho a divadelného vysielania Československého rozhlasu. V rokoch 19571958 bola vážne chorá, v roku 1959 podnikla svoju prvú cestu do Indie, na ďalších študijných pobytoch v Indii bola potom v rokoch 1969, 1990 a 1998. V školskom roku 19681969 pracovala ako učiteľka materskej školy v rómskej osade v obci Rakúsy v okrese Kežmarok, kde nadobudla skúsenosti so životom v rómskej komunite. V liberálnejšej atmosfére po Pražskej jari pomáhala zakladať Zväz Cigánov-Rómov, kde potom v rokoch 19691973 pôsobila ako predsedníčka spoločensko-vednej komisie až do jeho zrušenia v dôsledku prebiehajúcej normalizácie. Zároveň v rokoch 19681974 pôsobila v Ústave pre filozofiu a sociológiu ČSAV, v rokoch 19741975 na Pedagogickej fakulte Karlovej univerzity v Prahe. V rokoch 19751982 bola bez stáleho zamestnania a nesmela publikovať, externe vyučovala rómčinu a hindčinu na Štátnej jazykovej škole v Prahe, kde bola potom v roku 1982 prijatá do pracovného pomeru. V roku 1991 stála pri zrode novootvorenéhp odboru romistiky na Filozofickej fakulte Karlovej univerzity, kde viedla výuku rómčiny až do svojej tragickej smrti pri autonehode neďaleko mesta Kameeldrift v Juhoafrickej republike.

Milena Hübschmannová bola tiež zakladateľkou časopisu Romano džaniben, spoluautorkou Rómsko-českého a česko-rómskeho slovníka, viacerých kníh a množstva odborných článkov o Rómoch. Prekladala z rómčiny a urdčiny. Editorsky pomáhala vydávať publikácie rómskych spisovateliek, okrem iných aj Eleny Lackovej a Tery Fabiánovej, priekopníčok písanej tvorby v rómčine.

Je po nej tiež pomenovaná Literárna cena Mileny Hübschmannovej, udeľovaná od roku 2006 rómsky píšucim spisovateľom za poéziu a prózu. V tom istom roku o nej vznikla kniha Milena Hübschmannová ve vzpomínkách.

S manželom, rozhlasovým režisérom Josefom Melčom mali dcéru Terezu, vyd. Hrabovskú (* 1963), ktorá je prekladateľka.

 Knižné publikácie (výber) 




  (spoluautorky: Hana Šebková, Anna Žigová)





 Ocenenia 
 1994: Cena Františka Kriegla od Nadácie Charty 77 za dlhoročnú službu rómskej kultúre a vzájomnému porozumeniu medzi Rómami a ostatnou populáciou
 1998: diplom predsedu Rómskej občianskej iniciatívy Emila Ščuku za presadzovanie programu ROI v oblasti vzdelávania a rómskej kultúry
 2000: ďakovná plaketa piateho medzinárodného kongresu International Romani Union
 2002: medaila Za zásluhy tretieho stupňa od prezidenta ČR Václava Havla
 2003: medaila Za zásluhy prvého stupňa od Ministerstvá školstva, mládeže a telovýchovy ČR za významný podiel na uchovaní a rozvoji rómskeho jazyka a rómskej kultúry

 Referencie 

 Literatúra 



 Pozri aj 
 rómológia
 rómčina
 Rómovia
 Rómovia na Slovensku

 Iné projekty 

 Externé odkazy 
 Zoznam diel Mileny Hübschmannovej v súbornom katalógu Národnej knižnice ČR
 Zoznam diel Mileny Hübschmannovej v súbornom katalógu Slovenskej národnej knižnice
 Romano džaniben – časopis romistických štúdií
 Už neviete, kto postavil pražské metro? – rozhovor s Milenou Hübschmannovou v denníku SME (2004)

 Zdroj 

Kategória:Osobnosti z Prahy
Kategória:Českí indológovia
Kategória:Českí romisti
Kategória:Českí jazykovedci
Kategória:Českí prekladatelia
Kategória:Českí vysokoškolskí pedagógovia
Kategória:Pracovníci Československej akadémie vied
Kategória:Vyučujúci na Pedagogickej fakulte Karlovej univerzity
Kategória:Vyučujúci na Filozofickej fakulte Karlovej univerzity
Kategória:Absolventi Filozofickej fakulty Karlovej univerzity
Kategória:Laureáti Ceny Františka Kriegla
Kategória:Nositelia Medaily Za zásluhy (Česko)
Kategória:Obete cestných dopravných nehôd